|  |
| --- |
|  |

 **Шымкент қаласы бойынша**

 **Тексеру комиссиясының**

 **2020 жылғы \_\_\_\_\_\_\_\_\_\_\_\_**

 **№\_\_\_\_\_\_\_қаулысымен бекітілген**

**ШЫМКЕНТ ҚАЛАСЫ БОЙЫНША ТЕКСЕРУ**

**КОМИССИЯСЫ**

**«****Шымкент қаласының тұрғын үй басқармасына бюджеттен бөлінген қаржылардың іске асырылуына, сондай-ақ дағдарысқа қарсы шараларға бөлінген қаражаттың пайдалануына тиімділік аудитін жүргізу» мемлекеттік аудит жүргізу аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**ШЫМКЕНТ**

**2020 жыл**

**МАЗМҰНЫ**

 **I. Кіріспе бөлік**

* 1. **Аудиторлық іс-шараның атауы:....................................................**
	2. **Мемлекеттік аудиттің мақсаты:....................................................**
	3. **Мемлекеттік аудит объектілері:....................................................**
	4. **Мемлекеттік аудитпен қамтылған кезең:.....................................**

 **II. Негізгі (талдамалық) бөлік**

 **2.1. Аудиттелетін саланың жай-күйін қысқаша талдау..............**

**2.2.** **Мемлекеттік аудиттің негізгі нәтижелері..........**

**2.3.** **Мемлекеттік аудит объектісі қызметінің әлеуметтік-экономикалық дамуға әсерін бағалау (өңірлік және (немесе) елдік бөліністе):**

**III. Қорытынды бөлік**

**3.1Мемлекеттік аудит барысында қабылданған шаралар\_\_\_\_\_\_\_\_\_\_\_**

**3.2. Мемлекеттік аудит нәтижелері бойынша тұжырымдар\_\_\_\_\_\_\_\_\_\_**

**3.3. Мемлекеттік аудит нәтижелері бойынша ұсынымдар мен тапсырмалар\_\_\_\_\_\_\_\_\_\_\_**

 **3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі.

**«Шымкент қаласының тұрғын үй басқармасына бюджеттен бөлінген қаржылардың іске асырылуына, сондай-ақ дағдарысқа қарсы шараларға бөлінген қаражаттың пайдалануына тиімділік аудитін жүргізу» аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

 **I. Кіріспе бөлік**

**1.1. Аудиторлық іс-шараның атауы:** «Шымкент қаласының тұрғын үй басқармасына бюджеттен бөлінген қаржылардың іске асырылуына, сондай-ақ дағдарысқа қарсы шараларға бөлінген қаражаттың пайдалануына тиімділік аудитін жүргізу».

**1.2. Мемлекеттік аудиттің мақсаты:** Шымкент қаласының тұрғын үй басқармасына бюджеттен бөлінген қаржылардың іске асырылуына, сондай-ақ дағдарысқа қарсы шараларға бөлінген қаражаттың пайдалануына қаржылық есептілік, тиімділік аудитін жүргізу.

**1.3. Мемлекеттік аудит объектісі:** «Шымкент қаласының тұрғын үй басқармасы» мемлекеттік мекемесі.

**1.4. Мемлекеттік аудитпен қамтылған кезең:** 01.01.2019-31.12.2019 жылдың аралығы және 085 «Қала тұрғындарының коммуналдық қызмет ақыларының төлемдерін өтеу» бюджеттік бағдарламасы бойынша 01.04.2020-01.07.2020 жылдың аралығы.

**II.** **Негізгі** **(талдамалық)** **бөлік:**

 **2.1. Аудиттелетін саланың жай-күйін қысқаша талдау:**

Шымкент қаласы әкімдігінің **«Шымкент қаласының тұрғын үй және тұрғын үй инспекциясы басқармасы» мемлекеттік мекемесі** Шымкент қаласы әкімдігінің 2018 жылғы 11 шілдедегі №36 қаулысымен бекітілген. Аталған қаулымен мекеменің ережесі бекітіліп, Заңды тұлға ретінде Шымкент қаласы Әл-Фараби аудандық Әділет басқармасында 2018 жылғы 10 тамызда қайта тіркелген.

Бекітілген ережеге сәйкес, мекеменің миссиясы мен міндеті Шымкент қаласы аумағында тұрғын үй қатынастары және тұрғын үй қорын басқару саласында мемлекеттік бақылауды жүзеге асыру және Шымкент қаласының аумағында тұрғын үй қатынастары саласында қызметті жүзеге асыру, теңгерімдегі тұрғын үйлерді (тұрған ғимараттарды) күтіп-ұстау және бақылау жөніндегі нормативтік және әдістемелік құжаттарды әзірлеуге қатысу, сондай-ақ бақыланатын объектілердің иелеріне, кәсіпорындарға, ұйымдарға немесе тұрғын үйлерді (тұрған ғимараттарды) пайдаланатын азаматтарға консультациялық көмек көрсету.

Шымкент қаласы әкімдігінің 11.07.2018 жылғы №36 қаулысымен бекітілген Ережесіне сәйкес мекемеге 28 функцияны жүзеге асыру жүктелген.

Қаланың тұрғын үй қоры 2180 көпқабатты тұрғын үйді құрайды. Оның ішінде кондоминиум нысаны ретінде тіркелгендер саны 1647.

2019 жылы тұрғындардан келіп түскен арыз шағымдар бойынша нысан бастарына комиссиялық түрде шығып, кондоминиум объектілерінің және үй маңындағы аумақта үй-жай (пәтер) меншік иесінің ортақ мүлкін күтіп ұстауда, пайдалану және жөндеу тәртібінің сақталуы бойынша түсіндіру жұмыстары жүргізіліп, актілер түзілген.

Шымкент қаласы бойынша 2019 жылы күрделі жөндеуді қажет ететін 70 көппәтерлі тұрғын үйлерге техникалық зерттеу жұмыстары жүргізіліп, техникалық зерттеуден өткен.

2019 жылы мекеме тарапынан 12 үйдің күрделі жөндеу жұмыстарын қабылдау жөніндегі комиссияларға қатысқан.

2019 жылы пайдалануға берілген көпқабатты тұрғын үйлерге басқару органының функцияларын жүзеге асырушы қызмет көрсететін сервистік мекемелерді таңдау бойынша үй тұрғындарына аудандармен бірлесіп, түсіндіру жұмыстары жүргізіліп нәтижесінде "Спецкомлектсервис" ЖШС, "Тұрғын үй қызмет" ЖШС және "Қызметкер СК" ЖШС мекемелері таңдалып қызмет көрсетілген.

 Көпқабатты тұрғын үйлерде орнатылған лифттердің саны 266-ны құрайды, оның 68-і кеңес үкіметі кезеңінде салынған үйлерде орналастырылған.

2019 жылдың қорытындысы бойынша мекеменің қарамағындағы "Тұрғын үй Шымкент" ЖШС-і тарапынан қайтарымды қаржыға 15 көппәтерлі тұрғын үйге жөндеу жұмыстары жүргізілген.

2019 жылы "Мемлекеттік тұрғын үй қорынан берілетін тұрғын үйге немесе жеке тұрғын үй қорынан жергілікті атқарушы орган жалдаған тұрғын үйге мұқтаж азаматтарды есепке алу және кезекке қою, сондай-ақ жергілікті атқарушы органдардың тұрғын үй беру туралы шешім қабылдауы" мемлекеттік көрсетілетін қызмет бойынша 5197 азаматтың өтініштері қаралған болатын. Оның ішінде: 2867 қанағаттандырылып, 2330 бас тартылған *(бір азаматтың бір немесе бірнеше рет өтініш беруі, дұрыс санатты таңдамау, үш жыл тұрақты тіркеу болмауы, т.б. себептерге байланысты).*

***~~«~~***Мемлекеттік кәсіпорынның не мемлекеттік мекеменің тұрғын үй қорынан тұрғын үйге мұқтаж азаматтарға тұрақты пайдалануында коммуналдық тұрғын үй қорынан берілген тұрғын үйдің немесе жергілікті тқарушы орган жеке тұрғын үй қорынан жалдаған тұрғын үйдің болуы (болмауы) туралы анықтама беру» мемлекеттік көрсетілетін қызметі бойынша 9 айдың қорытындысы бойынша 2709 анықтамалар азаматтарға берілген.

Бүл мемлекеттік көрсетілетін қызметі ҚР Индустрия және инфрақұрылымдық даму министрінің 15.07.2019 жылғы №506 бұйрығына сәйкес, мемлекеттік көрсетілетін қызмет түрінен алып тасталынды.

2019 жыл барысында 188 азаматқа мемлекеттік тұрғын үй қорынан берілген пәтерлері жеке меншіктеріне берілген. Оның ішінде 138 азаматтың пәтері құнын өтеусіз, қалған 50 азаматтың пәтері сатып алу негізінде жекешелендіріліп, бюджетке 170 000,0 мың теңге түсім түскен *(ҚР «Тұрғын үй қатынастары туралы» 16.04.1997 жылы №94 Заңының талаптарына сәйкес).*

2019 жылдың қорытындысы бойынша кезекте тұрған азаматтардан 9615 құжат қабылданып, өңделген. (*Қазақстан Республикасы «Тұрғын үй қатынастары туралы» Заңының 71 бабына сәйкес түгендеу жұмыстары жүргізілген).*

2019 жылдың қорытындысы бойынша тұрғын үй комиссиясының 7 отырысы өткізіліп, мекеме тарапынан комиссияның қарауына 3707 құжаттар (тұрғын үйді бөлу, жекешелендіру, кезектен шығару т.б.) ұсынылған.

2019 жылдың қорытындысы бойыншан тұрғын үй комиссиясының отырысында 84 қолдау хаттар қаралып, нәтижесінде 50 мемлекеттік қызметші қызметтік тұрғынжаймен қамтылған *(Қызметтік пәтермен қамтамасыз етуді сұранған қолдау хаттар қала аумағында орналасқан барлық мемлекеттік, бюджеттік мекемелерден келген және олар қалалық тұрғын үй комиссиясының қарауына ұсынылып, комиссия шешімімен берілген).*

2020 жылғы 1 қаңтардағы жағдай бойынша аудит жүргізу барысында мекеменің 28 функциясының 3 функциясы обьективті себептермен орындалмау фактілері анықталды, атап айтқанда:

1) авариялық үй-жайларды бұзуды ұйымдастыру (*Қазақстан Республикасының Заңымен белгіленген реттер мен тәртіп бойынша меншік иелерінің тұрғын үй мәселесі шешілмейінше авариялық тұрғын үйлерді бұзу жөнінде жұмыстар ұйымдастырылмайды.* *Себебі, ҚР «Тұрғын үй қатынастары туралы» Заңының талаптарына сәйкес, жалғыз тұрғын үйі Қазақстан Республикасының заңнамасында белгіленген тәртіппен авариялық жағдайда деп танылған Қазақстан Республикасының азаматтары мемлекеттік тұрғын үй қорынан тұрғын үйге мұқтаж ретінде есепке тұру керек.Бұл ретте, мемлекеттік тұрғын үй қорынан тұрғын үй кезек ретімен беріледі);*

2) әкімшілік құқық бұзушылықтар туралы хаттамалар жасау *(2019 жылы тұрғын үй қорын басқару саласында әкімшілік құқық бұзушылық орын алмағандықтан басқарманың тұрғын үй инспекциясы бөлімі тарапынан әкімшілік құқық бұзушылық хаттамалары түзілмеген)*

3) кондоминиум объектісі үй-жайларының (пәтерлерінің) меншік иелерi өтініш берген кезде кондоминиум объектісін басқару жөніндегі есептің бар-жоғын тексеруді жүргізу бойынша өкілеттіктерді жүзеге асыру *(өтініштер түскен жоқ)*.

Осы функциялардың орындалмауы объективті себептерге байланысты орын алған.

Сондай-ақ мекемеде келесі қайталанатын функциялар анықталды:

1) «Мемлекеттік тұрғын үй қорынан берілетін тұрғын үйді жекешелендіру» мемлекеттік көрсетілетін қызметін жүзеге асырады»;

2) «Қазақстан Республикасының заңнамалық актілерінде көзделген шарттармен және тәртіппен тұрғын үйлерді тұрғын үй қорынан азаматтардың меншігіне беруді жүзеге асырады».

2020 жылы мекеменің ережесінде «Мемлекеттік тұрғын үй қорынан берілетін тұрғын үйді жекешелендіру» мемлекеттік көрсетілетін қызметін жүзеге асырады» деген функциясы алып тасталынды.

Бухгалтерлік есеп берулерде айлық, тоқсандық және жылдық көлемдерге жасалған бухгалтерлік құжаттар Қазақстан Республикасы Қаржы министрінің 2017 жылғы 1 тамыздағы №468 «Қаржы есептілік нысандарын және оларды жасау мен ұсыну қағидаларын бекіту туралы» бұйрығын басшылыққа ала отырып, мекеме 2019 жылдың қаржылық есептілігін тапсырған, яғни бұйрық талаптарына сәйкес, 1-нысан «бухгалтерлік баланс», 2-нысан «қаржылық қызмет нәтижелері туралы есеп», 3-нысан «қаржыландыру көздері бойынша (тікелей әдіс) мемлекеттік мекемелердің шоттарындағы ақша қозғалысы туралы есеп, 4-нысан «таза активтердің/капиталдың өзгерістері туралы есеп, 5- нысан «қаржылық есептілікке түсіндірме жазбаны қамтыған. Қаржылық есептіліктерге мекеме басшысы мен бас бухгалтері қол қойып, 2019 жылдың жылдық қаржылық есептіліктері электронды түрде «Е Минфин» бірыңғай автоматтандырылған ақпараттық талдау жүйесіне жолданған.

Мекемеде есепті кезеңдегі жылдық қаржылық есептілік уақтылы жасалып, есептілікті тапсырудың бірыңғай жүйесіне уақытылы тапсырылған.

 **2.2. Мемлекеттік аудиттің негізгі нәтижелері.**

Аудиторлық іс-шарамен жалпы қамтылатын бюджет қаражаты мен активтердің жалпы көлемі 6 280 497,0 мың теңгені құраған.

Оның ішінде: 2019 жылы 4 780 497,0 мың теңгені құраса, оның ішінде:

001 «Жергілікті деңгейде тұрғын үй қоры саласында тұрғын үй мәселелері бойынша мемлекеттік саясатты іске асыру жөніндегі қызметтер» бюджеттік бағдарламасымен 170 887,0 мың теңге;

006 «Мемлекеттік тұрғын үй қорын сақтауды ұйымдастыру» бюджеттік бағдарламасымен 840,0 мың теңге;

068 «Әлеуметтік көмек ретінде тұрғын үй сертификаттарын беру» бюджеттік бағдарламасымен 20 444,0 мың теңге;

098 «Коммуналдық тұрғын үй қорының тұрғын үйлерін сатып алу» бюджеттік бағдарламасымен 4 588 326,0 мың теңге.

Аудиторлық іс-шарамен қамтылған бюджет қаражаты мен активтердің көлемі барлығы 6 280 497,0 мың теңге, оның ішінде 2019 жылы 4 780 497,0 мың теңге. Сондай-ақ 2020 жылғы 1 сәуір мен 1 шілде аралығына 085 «Қала тұрғындарының коммуналдық қызмет ақыларының төлемдерін өтеу» бюджеттік бағдарламасына 1 500 000,0 мың теңге құраған.

Бюджет қаражаты мен активтерді пайдалану кезіндегі бюджет заңнамасының және өзге де заңнамалардың сақталмаулары салдарынан 9 539,0 мың теңге бюджетке өтелуге жататын қаржылық бұзушылықтарды құраған.

 Рәсімдік орындау тәртібінің бұзылуы бойынша жалпы 2 бірлік бұзушылық орын алған.

 Бұзушылықтар мен кемшіліктерге ықпал еткен негізгі себептер бюджет заңнамасы мен өзге де заңнама талаптарының сақталмауынан орын алған.

 *Анықталған қаржылық бұзушылықтарды талдау:*

1) 2019 жылғы коммуналдық мемлекеттік тұрғын үйді жалдау бойынша жалдау ақысын бюджет түсіміне өндіру жұмыстары жүргізілмеу салдарынан жалға алушы тұлғалардан 9 006,9 мың теңге сомасында өндірілмей қалғандығы анықталған (жоспар 26 246,6 мың теңге, нақты түскен 17 239,8 мың теңге, 540 жалға алушылар).

Бұл ретте, Қазақстан Республикасы Үкіметінің 2011 жылғы 1 желтоқсандағы №1420 Қаулысы "Мемлекеттiк тұрғын үй қорынан тұрғын үй немесе жеке тұрғын үй қорынан жергiлiктi атқарушы орган жалдаған тұрғын үй беру және пайдалану қағидаларын бекiту туралы" қағидаларының 12,19 тармақтарының және Шымкент қаласының әкімдігінің 2019 жылғы 20 наурыздағы №249 Қаулысы «Жергілікті бюджетке түсетін түсімдердің алынуына, артық (қате) төленген соманың қалалық бюджеттен қайтарылуына және (немесе) есепке алынуына жауапты және салықтық емес түсімдердің, негізгі капиталды сатудан, трансферттерден, бюджеттік кредиттерді өтеу соммаларынан, қалалық коммуналдық меншіктегі қаржы активтерді сатудан, қарыздардан түсетін түсімдердің жергілікті бюджетке түсуін бақылауды жүзеге асыруға жауапты уәкілетті органдардың тізбесі» қосымшасының талаптары сақталмаған*.*

2) Қазақстан Республикасы Қаржы министрінің 2010 жылғы 3 тамыздағы №393 бұйрығымен бекітілген «Мемлекеттік мекемелерде бухгалтерлік есепке алуды жүргізу қағидаларының» 225-тармағының талабын сақтамай, жанар-жағар майды (бензин) жарату барысында «жол жүру парақтарының реквизиттерінің бір де бір көрсеткіштері толтырылмастан», яғни жол жүру парақтары негізге алынбай, тек түзілген «шаруашылық материалдарын есептен шығару актілері» арқылы жалпы құны 532,1 мың теңгенің 3591 литр АИ-92 жанар-жағар май (бензинді) негізсіз есептен шығарылғаны анықталған*.*

*Рәсімдерді орындау тәртібінің бұзылуы бойынша анықталған жалпы 2 бірлік бұзушылықтарды талдау:*

1) Қазақстан Республикасының 2013 жылғы 15 сәуірдегі №88-V "Мемлекеттік көрсетілетін қызметтер туралы" Заңының 16 бабы 1-тармағының талаптары сақталмай, «Мемлекеттік тұрғын үй қорынан тұрғын үйге немесе жеке тұрғын үй қорынан жергілікті атқарушы орган жалдаған тұрғын үйге мұқтаж азаматтарды есепке алу және кезекке қою, сондай-ақ жергілікті атқарушы органдардың тұрғын үй беру туралы шешім қабылдауы», «Мемлекеттік тұрғын үй қорынан берілетін тұрғын үйлерді жекешелендіру», ***~~«~~***Мемлекеттік кәсіпорынның не мемлекеттік мекеменің тұрғын үй қорынан тұрғын үйге мұқтаж азаматтарға тұрақты пайдалануында коммуналдық тұрғын үй қорынан берілген тұрғын үйдің немесе жергілікті тқарушы орган жеке тұрғын үй қорынан жалдаған тұрғын үйдің болуы (болмауы) туралы анықтама беру»мемлекеттік көрсетілетін қызметтердің ешқайсысына регламенттері бекітілмегені анықталған*.*

2) Бюджетті жоспарлау және нақтылау барысында мекемемен әзірленген 3 бюджеттік бағдарламаларында 006 «Мемлекеттік тұрғын үй қорын сақтауды ұйымдастыру», 068 «Әлеуметтік көмек ретінде тұрғын үй сертификаттарын беру», 098 «Коммуналдық тұрғын үй қорының тұрғын үйлерін сатып алу» түпкілікті нәтиже көрсеткіштері жоспарланбаған*.*

Түпкілікті нәтиже көрсеткіштері анық, айқын және нақты болып, сондай-ақ абсолютті, салыстырмалы немесе пайыздық шамалармен көрсетіліп, бекітілмеген. Оның орнына, түпкілікті нәтиже көрсеткіштері бюджеттiк бағдарламаның мақсаты немесе сипаттамасы (негіздемесі) ретінде көрсетілген. Яғни, сандық өлшенетін қол жеткізуі көрсеткіштері жоспарланбаған.

Қазақстан Республикасы Ұлттық экономика министрінің 2014 жылғы 30 желтоқсандағы №195 бұйрығымен бекітілген «Бюджеттік бағдарламаларды (кіші бағдарламаларды) әзірлеу және бекіту (қайта бекіту) қағидаларының және олардың мазмұнына қойылатын талаптарды бекіту туралы» қағидаларының 3-тарау 15 тармағы 8) тармақшасының талаптары сақталмаған*.*

**2.3.** **Мемлекеттік аудит объектісі қызметінің әлеуметтік-экономикалық дамуға әсерін бағалау (өңірлік және (немесе) елдік бөліністе):**

2019 жылы 5785 мемлекеттік қызмет көрсетілген, оның ішінде ең сұранысқа ие қызмет түрлері:

1)Мемлекеттік тұрғын үй қорынан тұрғын үйге немесе жеке тұрғын үй қорынан жергілікті атқарушы орган жалдаған тұрғын үйге мұқтаж азаматтарды есепке алу және кезекке қою, сондай-ақ жергілікті атқарушы органдардың тұрғын үй беру туралы шешім қабылдауы 2867 қызметтер немесе олардың жалпы санының 49,6% құраған;

2)Мемлекеттік тұрғын үй қорынан берілетін тұрғын үйлерді жекешелендіру 188 қызметтер немесе 3,3%;

3) *«*Мемлекеттік кәсіпорынның не мемлекеттік мекеменің тұрғын үй қорынан тұрғын үйге мұқтаж азаматтарға тұрақты пайдалануында коммуналдық тұрғын үй қорынан берілген тұрғын үйдің немесе жергілікті атқарушы орган жеке тұрғын үй қорынан жалдаған тұрғын үйдің болуы (болмауы) туралы анықтама беру»2709 қызметтер немесе 46,8%;

4)Тұрғын үй сертификаттарын беру – 21 қызметтер немесе 0,3%.

Тұрғын үйді пайдалануға беру 01.01.2020 жылғы жағдай бойынша Шымкент қаласында 90,8 мың шаршы метрді құрайтын 27 тұрғын үй пайдалануға берілді. Оның ішінде:

жалға берілетін тұрғын үй – 16 *(898 пәтер, 48,4 мың м2)*;

кредиттік тұрғын үй – 11 *(656 пәтер, 42,3 мың м2).*

Бұл көрсеткіш 2018 жылмен салыстырғанда 48% -ға өскен.

2019 жылы «Нұрлы жер» мемлекеттік бағдарламасы аясында тұрғын үй алуға кезекте тұрған азаматтардың ішінен 540 отбасы сатып алу құқығынсыз арендалық (коммуналдық) тұрғын үйге қол жеткізген. Оның ішінде санаттар бойынша: 177 пәтері көпбалалы отбасыларға, 108 пәтері жетім және ата-анасының қамқорлығынсыз қалған балаларға және 255 пәтері әлеуметтік жағынан осал топтарына және бюджеттік сала қызметкерлерінің пайдалануына беріліп, ресімделген жалдау шарттары мемлекеттік мүлік тізіліміне тіркелген.

2019 жылдың қорытындысы бойынша «7-20-25» бағыты бойынша 565 өтінім 5 683,2 млн.теңгеге қанағаттандырылған.

 «2-10-20» бағыты бойынша *(«Бақытты отбасы» бағдарламасы бойынша)* 280 отбасы Тұрғын үй Құрылыс Жинақ Банкінен жалпы сомасы 3 млрд. 602 млн. 230 мың теңгеге тұрғын үй заемдарын алды. Оның ішінде: көпбалалы отбасылар 109, толық емес отбасылар 127, мүгедек баланы тәрбиелеп отырған отбасылар 44.

«Бәйтерек девелопмент» АҚ желісі бойынша жергілікті атқарушы органда кезекте тұрғандарға кейіннен сатып алу құқығымен жалға 91 пәтер берілген *(Тұран ш.а.).*

 Қазіргі таңда, «7-20-25» бағыты бойынша 2018 жылдан бастап 17,9 млрд теңге сомасына 1555 азамат тұрғын үймен қамтамасыз етілген *(қаланың бірінші нарығындағы пәтерлер).*

 2019 жылы «Самұрық – Қазына» АҚ желісі бойынша кезекте тіркелген 97 азамат, «Бәйтерек Девелопмент» АҚ желісі бойынша 91 азамат аренда әрі қарай сатып алу құқығымен пәтермен қамтамасыз етілген*.*

«Нұрлы жер» бағдарламасы аясында «2-10-20» бағыты бойынша несиемен пәтер алуға ниет білдірген азаматтарға тұрғын үй сертификаттарын беру көзделген.

«Тұрғын үй сертификаттарын беру қағидаларын бекіту туралы» Қазақстан Республикасы Индустрия және инфрақұрылымдық даму министрінің 2019 жылғы 20 маусымдағы №417 бұйрығына сәйкес, тұрғын үй сертификаттарын беру тиісті қаржы жылына арналған жергілікті бюджеттерде көзделген қаражат шегінде жүзеге асырылған.

Шымкент қаласы әкімдігінің 09.07.2019 жылғы №635 қаулысы негізінде «Шымкент қаласында тұрғын үй сертификаттарының мөлшері мен оларды алушылар санаттарының тізбесі Шымкент қаласының мәслихаты шешімімен айқындалған.

2019 жылы 068 «Әлеуметтік көмек ретінде тұрғын үй сертификаттарын беру» бюджеттік бағдарлама бойынша 31 000,0 мың теңгеге бюджеттік өтінім берілген.

 2019 жылдың 21 қарашасында «Тұрғын үй құрылыс жинақ банкісінен» төлем қабылеттілігін растаған алғашқы нарықтан пәтер алатын 21 азаматтан құжат қабылданып, тұрғын үй сатып алу кезінде ипотекалық тұрғын үй қарызының бастапқы жарнасының бір бөлігін жабуға 20 419,0 мың теңгеге тұрғын үй сертификаттары берілген. Оның ішінде санаттар бойынша: 6 көп балалы отбасыларға 5 519,0 мың теңге, 9 толық емес отбасыларға 8 922,0 мың. теңге, 6 мүгедек балаларды тәрбиелеп отырған отбасыларға 5 977,0 мың. теңге*.*

Қалған азаматтар екінші нарықтағы пәтерлермен қамтылғандықтан, 10 556,0 мың теңге бюджетке *(322 ерекшелік «Жеке тұлғаларға берілетін трансферттер»)* қайтарылған.

Бірыңғай тұрғын үй саясатына ашықтықты айқындау үшін Кезекте тұрғандардың бірыңғай республикалық электрондық дерекқорының сервисі қолданылуда.

Әлеуметтік кредиттік тұрғын үйді өткізу «Баспана» платформасы арқылы тұрғын үй құрылыс жинақ банкісі базасында жүзеге асырылады, ол қатысушылардың жеке кабинеттен өтінім беруіне мүмкіндік береді, іріктеу балдық жүйе бойынша автоматты түрде жүргізіледі.

Шымкент қаласының 2018-2020 жылдарға арналған даму бағдарламасы қалалық мәслихаттың 2019 жылғы 11 желтоқсандағы №58/497-6с шешімімен бекітілген.

2019 жылы «Баспананың қолжетімділігін арттыру және құрылысты дамыту және сапалы көлік инфрақұрылымымен қамтамасыз ету»мақсаты бойынша 2 нысаналы индикатор қарастырылып, нақты қол жеткізілген. Оның ішінде:

1)«Бір адамға шаққандағы тұрғын үймен қамтамасыз ету *(бір адамға шаққандағы ш/м)*» *–* жоспар 17,5 ш/м, орындалғаны 24,1 ш/м;

2)«Күрделі жөндеуді талап етілетін кондоминиум объектілерінің үлесін төмендету (%)» – жоспар 35,6 ш/м, орындалғаны 35,6 ш/м.

***Дағдарысқа қарсы шараларға бөлінген қаражаттың пайдалануы.***

«Қазақстан Республикасында төтенше жағдайды енгізу туралы» Қазақстан Республикасы Президентінің 2020 жылғы 15 наурыздағы №285 Жарлығына сәйкес Қазақстан Республикасының барлық аумағында 2020 жылғы 16 наурызынан бастап 2020 жылдың 15 сәуірі кезеңінде төтенше жағдай енгізілген.

«Қазақстан Республикасында төтенше жағдайдың қолданысын ұзарту туралы» Қазақстан Республикасы Президентінің 2020 жылғы 29 сәуірдегі №310 Жарлығымен Қазақстан Республикасының барлық аумағындағы төтенше жағдайдың қолданысы 2020 жылғы 11 мамырдағы 00 сағат 00 минутқа дейін ұзартылған.

Қазақстан Республикасы Президентінің 2020 жылғы 16 наурыздағы №286 Жарлығының 1-тармағының 4) тармақшасына,Қазақстан Республикасы Президентінің Қазақстан Республикасы Президентінің жанындағы төтенше жағдай режимін қамтамасыз ету жөніндегі мемлекеттік комиссияның отырысында берген тапсырмасына сәйкес, Қазақстан Республикасы Индустрия және инфрақұрылымдық даму министрінің 2020 жылғы 18 сәуірдегі №212 «Төтенше жағдай кезеңінде коммуналдық қызметтерді жеткізушілердің шығындарын өтеу қағидаларын бекіту туралы» бұйрығымен «Қазақстан Республикасындағы төтенше жағдай режимінде коммуналдық қызметтерді төлеу бойынша халықтың төлемақысын өтеу қағидалары» бекітілген. Сонымен бірге, аталған бұйрыққа 2020 жылғы 9 мамырда №277 бұйрықпен өзгерістер енгізілген.

Шымкент қаласы әкімінің төрағалығымен 11.05.2020 жылы өткен «Төтенше жағдай кезінде режимін қамтамасыз ету жөніндегі Шымкент қалалық өңірлік комиссиясы» отырысында (төрағалық еткен Шымкент қаласының әкімі М.Д.Әйтенов) «Төтенше жағдай кезінде коммуналдық қызметтерді жеткізушілердің шығындарын өтеу мәселесі» бойынша хаттама түзіліп, шаралар бекітілген.

Төтенше жағдай режимінде коммуналдық қызметтердің төлемі бойынша халықтың төлемақысын өтеуге бөлінген қаражаттар Шымкент қаласының тұрғын үй басқармасы мемлекеттік мекемесіне (бағдарлама әкімшісі) 2020 жылы 249009 (249 – «Қазақстан Республикасы Индустрия жəне инфрақұрылымдық даму министрлігі», 009 – «Облыстық бюджеттерге, республикалық маңызы бар қалалардың және астананың бюджеттеріне Қазақстан Республикасында төтенше жағдай режимінде коммуналдық қызметтерге ақы төлеу бойынша халықтың төлемдерін өтеуге берілетін ағымдағы нысаналы трансферттер» бюджеттік бағдарлмасы), 383 085 011 322 бюджеттік бағдарламасымен 1 500 000,0 мың теңге бөлінген. Оның ішінде, 2020 жылдың 1 шілдесіне мекеменің бюджеттік өтінімі мен жеке қаржыландыру жоспарына сәйкес төлемдер бойынша игерілген қаржы көлемі 527 000,0 мың теңгені құраған, оның ішінде 250 000,0 мың теңгесі мамыр айында, 277 000,0 мың теңгесі маусым айында игерілген.

Аталған қаражатты коммуналдық қызмет көрсетуші нысандар бойынша талдау:

1) «Энергопоток» ЖШС-не (17566 абонент үшін 182 458,0 мың теңге, 2)«Су ресурстары» ЖШС-не 14662 абонент үшін 100 166,0 мың теңге, 3)«Казтрансгаз» АҚ-на 16698 абонент үшін 172 556,0 мың теңге,

4)«Қуат жылуорталық-3» МКК-не 7181 абонент үшін 71 820,0 мың теңге есеп шоттарына аударылған.

Нәтижеде, төтенше жағдай режимінде коммуналдық қызметтерге ақы төлеу бойынша жалпы 56107 абоненттердің төлемін өтеу атқарылған.

Коммуналдық қызмет шығындарын өтеуде Қазақстан Республикасы Индустрия және инфрақұрылымдық даму министрінің 2020 жылғы 18 сәуірдегі №212 бұйрығымен бекітілген «Қазақстан Республикасындағы төтенше жағдай режимінде коммуналдық қызметтерді төлеу бойынша халықтың төлемақысын өтеу қағидаларына» сәйкес тұтынушыларға 15000 теңге көлемінде өтеу атқарылған.

Аталған шараның атқарылуын әлеуметтік санаттары бойынша талдау:

 2020 жылдың мамыр айында коммуналдық қызметтерді тұтынушылардан 8333 өтініш қабылданып, коммуналдық қызметтерді жеткізушілерге 250 000,0 мың теңге қаражат аударылған, оның ішінде:

 1, 2 және 3 топтағы мүгедектер 3976 адам, Ұлы Отан соғысының мүгедектері мен қатысушылары және Ұлы Отан соғысының мүгедектері мен қатысушыларына теңестірілгендер 470 адам, мүгедек балаларды тәрбиелеушi отбасылар 233 адам, көпбалалы отбасылар 1218 адам, ең төмен және аз зейнетақы алатын, жалғызбасты зейнеткерлер 1656 адам, мемлекеттiк немесе қоғамдық мiндеттерiн, әскери қызметiн орындау кезiнде, ғарыш кеңістігіне ұшуды дайындау немесе жүзеге асыру кезінде, адам өмiрiн құтқару кезiнде, құқық тәртiбiн қорғау кезiнде қаза тапқан (қайтыс болған) адамдардың отбасылары 13 адам, атаулы әлеуметтік көмек алатын азаматтар 767 адамды құраған.

 Маусым айында 9233 өтініш қабылданып 277 000,0 мың теңге қаржы аударылған, оның ішінде:

 2 және 3 топтағы мүгедектер 2012 адам, Ұлы Отан соғысының мүгедектері мен қатысушылары және Ұлы Отан соғысының мүгедектері мен қатысушыларына теңестірілгендер 211 адам, мүгедек балаларды тәрбиелеушi отбасылар 513 адам, көпбалалы отбасылар 4723 адам, ең төмен және аз зейнетақы алатын, жалғызбасты зейнеткерлер 1186 адам, мемлекеттiк немесе қоғамдық мiндеттерiн, әскери қызметiн орындау кезiнде, ғарыш кеңістігіне ұшуды дайындау немесе жүзеге асыру кезінде, адам өмiрiн құтқару кезiнде, құқық тәртiбiн қорғау кезiнде қаза тапқан (қайтыс болған) адамдардың отбасылары 17 адам, атаулы әлеуметтік көмек алатын азаматтар 571адам.

Екі айда игерілген қаржы 527 000,0 мың теңгені құраған.

**III. Қорытынды бөлік**

**3.1. Мемлекеттік аудит барысында қабылданған шаралар:**

Мемлекеттік аудит барысында шаралар қабылданған жоқ.

**3.2.** **Мемлекеттік аудит нәтижелері бойынша тұжырымдар:**

Мемлекеттік аудит объектілерінің нәтижелерін бағалау «тиімділік», «нәтижелілік» және «мәнділік» аудит көрсеткіштері бойынша жүзеге асырылған.

Аудиторлық іс-шарамен қамтылатын бюджет қаражаты мен активтердің жалпы көлемі 6 280 497,0 мың теңгені құраған.

 Оның ішінде: 2019 жылы 4 780 497,0 мың теңгені құраса, 2020 жылғы 1 сәуір мен 1 шілде айы аралығына 085 «Қала тұрғындарының коммуналдық қызмет ақыларының төлемдерін өтеу» бюджеттік бағдарламасы бойынша 1 500 000,0 мың теңгені құраған.

Бюджет қаражаты мен активтерді пайдалану кезіндегі бюджет заңнамасының және өзге де заңнамалардың сақталмаулары салдарынан 9 539,0 мың теңге бюджетке өтелуге жататын қаржылық бұзушылықтар орын алған.

Рәсімдік орындау тәртібінің бұзылуы бойынша жалпы 2 бірлік бұзушылық орын алған.

Бұзушылықтар мен кемшіліктерге ықпал еткен негізгі себептер бюджет заңнамасы мен өзге де заңнама талаптарының сақталмау салдарынан орын алған.

2. Мемлекеттік аудит объектілерінің нәтижелерін бағалау «тиімділік», «нәтижелілік» және «мәнділік» аудит көрсеткіштері бойынша жүзеге асырылды, олардың қорытындылары мынаны көрсетті.

**«Тиімділік» мемлекеттік аудит көрсеткіші**

Бюджетке түсетін түсімдердің уақтылы атқарылуына тиісті бақылау мен мониторинг жүргізіп отыру толыққанды қамтамасыз етілмеген.

Анықталған қаржылық бұзушылық қолданыстағы бюджеттік және басқада заңнамалардың талаптары сақталмауынан орын алған.

**«Нәтижелілік» мемлекеттік аудит көрсеткіші**

Бюджетті жоспарлау және нақтылау барысында мекемемен әзірленген 3 бюджеттік бағдарламаларында 006 «Мемлекеттік тұрғын үй қорын сақтауды ұйымдастыру», 068 «Әлеуметтік көмек ретінде тұрғын үй сертификаттарын беру», 098 «Коммуналдық тұрғын үй қорының тұрғын үйлерін сатып алу» түпкілікті нәтиже көрсеткіштері жоспарланбаған*.*

Түпкілікті нәтиже көрсеткіштері анық, айқын және нақты болып, сондай-ақ абсолютті, салыстырмалы немесе пайыздық шамалармен көрсетіліп, бекітілмеген. Оның орнына, түпкілікті нәтиже көрсеткіштері бюджеттiк бағдарламаның мақсаты немесе сипаттамасы (негіздемесі) ретінде көрсетілген. Яғни, сандық өлшенетін қол жеткізуі көрсеткіштері жоспарланбаған.

  **«Мәнділік» мемлекеттік аудит көрсеткіші**

Қолданыстағы ҚР заңнамасы нормаларының оларды іске асыру үшін қабылданған талаптарынан ауытқу және аудит объектісі қызметінің ерекшелігіне және көрсеткіштер санатына қабылданатын шешімдерге ықпал ететін өзге де кемшіліктер орын алған.

Жол жүру парақтары негізге алынбай, тек түзілген «шаруашылық материалдарын есептен шығару актілері» арқылы жалпы құны 532,1 мың теңгенің 3591 литр АИ-92 жанар-жағар майды (бензин) негізсіз есептен шығарылған*.*

Жоғарыда талданған көрсеткіштер нәтижесімен атқарылған жұмысы негізінен белгіленген мақсатына сәйкес атқарылған деп тұжырымдауға болады. Дегенмен мекеме өз қызмет атқару барысында, бақылау мен мониторингті күшейтіп тиісті заңнамалар мен нормативтік құжаттар талаптарын басшылыққа алу қажет деп есептейміз.

 **3.3. Мемлекеттік аудит нәтижелері бойынша ұсынымдар мен тапсырмалар:**

Негізгі (талдамалық) бөлікте аталған мәліметтерді назарға ала отырып:

1.Мемлекеттік аудит іс-шараның қорытындысы Тексеру комиссиясының отырысына ұсынылсын.

2.Мемлекеттік аудит объектісі басшысына Қазақстан Республикасының қолданыстағы бюджеттік және басқада заңнамасы талаптарының сақталуын қамтамасыз ету және келешекте қаржылық бұзушылықтарға жол бермеулері бойынша Тексеру комиссиясының нұсқамасы ұсынылсын.

**«Шымкент қаласының тұрғын үй басқармасы» мемлекеттік мекемесі басшысына (Г.А.Тулепов):**

1) Қазақстан Республикасының нормативтік құқықтық актілерінің, бюджеттік және өзге де заңнаманың талаптарын сақтамаған жауапты тұлғалардың тәртіптік жауапкершілігі қаралсын;

2) Бюджеттік және өзге де заңнамалардың сақталуына, бюджетке түсетін қаражаттың уақтылы іске асырылуына бақылау мен мониторингті күшейтіп тиісті заңнамалар мен нормативтік құжаттар талаптарын басшылыққа алынсын.

3) 201507 «Республикалық маңызы бар қаланың, астананың коммуналдық меншігіндегі тұрғын үй қорынан үйлердi жалға беруден түсетін кірістер» коды бойынша 9 006,9 мың теңге бюджетке өндіру бойынша жұмыстар жүргізілсін;

4) Негізсіз есептен шығарылған 532,1 мың теңге жанар-жағар май құнын бюджетке өндіру бойынша жұмыстар жүргізілсін.

5) Осы аудиторлық қорытынды негізінде көрсетілген ұсыным мен тапсырмалар бойынша қабылданған шаралар туралы мәлімет электронды түрде Шымкент қаласы бойынша тексеру комиссиясына 2020 жылдың  25 желтоқсанына дейінгі мерзімінде ұсынылсын.

**3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі\_\_\_парақта тіркелді.

**Тексеру комиссиясының мүшесі Ж.Сәдібеков**

№1 мемлекеттік аудит бөлімінің

басшысы-мемлекеттік аудитор Е. Тулендиев

№2 мемлекеттік аудит бөлімінің

басшысы-мемлекеттік аудитор А. Айменов

Сапаны бақылау

бөлімінің басшысы                        Ғ.Елшибаев

Әкімшілік бөлімінің бас

инспектор-заң кеңесшісі м.а.Е.Есиркепов

Аудит тобының жетекшісі                         Б.Тағаев